વિપક્ષી દળોએ પત્ર લખીને સંયુક્ત રૂપે એનડીએ સરકારની નિયત પર સવાલ ઉઠાવતા કહ્યું છે કે, સરકાર આ બજેટ દ્વારા ચૂંટણીઓ પહેલાં લોકો માટે લોભામણી સ્કિમની ઘોષણા કરી શકે છે. આ રીતે તેઓ મતદારોને પ્રભાવિત કરી શકે છે, માટે કેન્દ્ર સરકારને અગ્રિમ બજેટ રજૂ કરતાં રોકવી જોઇએ. વિપક્ષી દળોએ વર્ષ 2012નું ઉદાહરણ આપતાં કહ્યું કે, યૂપીએ સરકારે તે વર્ષે 16 માર્ચે બજેટ રજૂ કર્યું હતું, કારણ કે તે વર્ષે પણ 5 રાજ્યોમાં ચૂંટણી થનાર હતી. વિપક્ષી દળો દ્વારા લખવામાં આવેલા આ પત્રમાં રાજ્યસભા સાંસદ ગુલામ નબી આઝાદ, સીપીઆઇ એમ થી રાજ્યસભા સાંસદ સીતારામ યેચુરી, સમાજવાદી પાર્ટીના સાંસદ રામ ગોપાલ યાદવ તથા જનતા દળ યૂનાઇટેડના સાંસદ શરદ યાદવે પણ હસ્તાક્ષર કર્યા છે.